PolyAgent/wiki_georgian_en_parallel_20231101 huggingface dataset:
როკი საზაფხულო ბანაკში (ფილმი)

როკი საზაფხულო ბანაკში (ფილმი)
როკი საზაფხულო ბანაკში — მეთიუ დაიმონდის 2008 წლის ფილმი, რომლის საუნდტრეკი მოხვდა ბილბორდ 200-ის მესამე პოზიციაზე. სულ გაიყიდა მისი 188.000 ასლი.
სიუჟეტი
პოპ–ჯგუფ Connect 3-ის წევრები ნეითი და ჯეისონი გადაწყვიტავენ დაეხმარონ თავის კოლეგას შეინს მოიშოროს როკ–ვარსკვლავის "ცუდი" იმიჯი და აგზავნიან მას აღმზრდელად საზაფხულო მუსიკალურ ბანაკში. იქვე აღმოჩნდება მიტჩი ტორესი– გოგონა გასაოცარი ხმით და ოცნებით გახდეს პოპულარული მომღერალი.
ახალგაზრდა გოგონა როკზეა შეყვარებული და სურს როკერი გახდეს, ამისათვის იგი მიდის სპეციალურ ბანაკში, სადაც იკრიბებიან მუსიკის მოყვარული ახალგაზრდები და სწავლობენ მუსიკასთან დაკავშირებულ საკითხებს. დამწყებ მუსიკოსს არც კი ეგონა ამდენი სიძნელეების გადალახვა თუ იყო საჭირო წარმატების მისაღწევად.
როლებში
დემი ლოვატო — მიჩი ტორესი
ჯო ჯონასი — შეინ გრეი
მეგან ჯეტ მარტინი — ტეს ტაილერი
მარია კანალს-ბარერა — კონი ტორესი
ელისონ სტოუნერი — კეტლინ გელერი
კევინ ჯონასი — ჯეისონი
ნიკ ჯონასი — ნეიტი
ანა-მარია პერეზ დე ტეიგლი — ელა
ჯასმინ რიჩარდსი — მარგარეტ "ფეგი" დუპრე
საუნდტრეკი
რესურსები ინტერნეტში
ოფიციალური საიტი
ამერიკული ფილმები
2008 წლის ფილმები
ორკბილა

ორკბილა — ერთ- ან მრავალწლოვან ბალახოვან მცენარეთა გვარი რთულყვავილოვანთა ოჯახისა. აერთიანებს 200-ზე მეტ სახეობას. გავრცელებულია მთელ დედამიწაზე, სახეობათა მეტი წილი კი — ამერიკაში. საქართველოში იზრდება მხოლოდ 3; მათგან Bidens bipinnata გზადმოყოლილია ჩრდილოეთ ამერიკიდან და გვხვდება რუდერალურ ადგილებზე ზღვისპირა ზოლში. Bidens tripartira-ს იყენებენ ხალხურ მედიცინაში. მისი ღეროსა და ფოთლებისაგან იღებენ ყვითელ საღებავს შალეულის შესაღებად. იზრდება ზღვისპირა ზოლში და მთისწინებზე ჭაობიან და ტენიან ადგილებში, ზოგჯერ ბაღ-ბოსტნის სარეველაა.
სიმაღლით 15-60 სმ, იშვიათად 100 სმ-მდე. მას ძლიერ დატოტვილი მთავარძარღვა ფესვთა სისტემა აქვს, ღერო სწორმდგომია. შიშველი ფოთლები ღეროზე მოპირისპირედაა განლაგებული, მუქი მწვანეა, მოკლე ყუნწებით. ყუნწის ძირები ერთმანეთთანაა შეზრდილი, ფოთლის კიდეებდაკბილულია, ყვავილების კალათები ტოტების ბოლოებზეა მოთავსებული, კალათის საბურველი ორრიგაა. მისი გარეთა ფოთლები მწვანეა, მოგრძო, შიდა რიგის – მორუხო-ყვითელი, ოვალურია. ყვავილები მილისებრია, ორსქესიანი, ყვითელი ფერის თესლი სოლისებრია ორი ხორკლიანი კბილით, ამ ხორკლებით იგი ადვილად ემაგრება ცხოველების ბეწვს, ადამიანის ტანსაცმელს და ადვილად ვრცელდება.
ქიმიური შემადგენლობა
შეიცავს ეთერზეთს, ვიტამინ C-ს, მთრიმლავ ნივთიერებებს.
გამოყენება
ორკბილა ფართოდ გამოიყენება სურავანდის, ტუბერკულოზის დროს, ოფლ, შარდ და ნაღველმდენ საშუალების სახით. ორკბილის ნაყენი კარგი გარეგანი საშუალებაა ეგზემის, ჭრილობების, წყლულების, ციებ-ცხელების დროს.
რესურსები ინტერნეტში
იმერეთის სამკურნალო ფლორა[დაარქივებული]
რთულყვავილოვანნი
სიერა-ნევადა-დე-ლაგუნას-ბრავასი

სიერა-ნევადა-დე-ლაგუნას-ბრავასი ან უბრალოდ სიერა-ნევადა — ვულკანური კომპლექსი სამხრეთ ამერიკაში, არგენტინა-ჩილეს საზღვარზე. უმაღლესი მწვერვალი ზღვის დონიდან 6,127 მეტრზე მდებარეობს. კომპლექსის ზოგიერთი ნაწილი ჰოლოცენის პერიოდს განეკუთვნება და არგენტინის მხარეს მდებარეობს, ზოგიერთი კი აშკარად პლეისტოცენის ხანისაა. კომპექსი ანდების ერთ-ერთ ყველაზე მიუდგომელ ნაწილში მდებარეობს და იკავებს 225 კმ²-ს.
სიერა-ნევადას მწვერვალი მთამსვლელებმა პირველად 2000 წელს დაიპყრეს.
იხილეთ აგრეთვე
არგენტინის ვულკანების სია
ჩილეს ვულკანების სია
რესურსები ინტერნეტში
სიერა-ნევადა-დე-ლაგუნას-ბრავასი, მსოფლიო ვულკანიზმის პროგრამა
არგენტინის ვულკანები
ჩილეს ვულკანები
Abbe (crater)

Abbe (crater)
Abbe is a lunar impact crater that is located in the southern hemisphere on the far side of the Moon. It is located just to the south of the crater Hess, and lies to the east of the large walled basin Poincaré. It is named after the German physicist Ernst Abbe.
The outer wall of Abbe is somewhat eroded, with small craters lying across the northwest and southwest rim crests. The interior floor is relatively smooth, with a few tiny craterlets marking the surface.
Satellite craters
By convention these features are identified on lunar maps by placing the letter on the side of the crater midpoint that is closest to Abbe.
References
External links
Impact craters on the Moon
ქარბორბალა

ქარბორბალა — ძლიერი და მცირე მასშტაბის გრიგალი, რომელიც საავდრო (ქულა-წვიმის) ღრუბლებში ჩნდება და მუქი სვეტის სახით ვრცელდება ღრუბლებიდან მიწის ან წყლის ზედაპირისკენ. ზედა ნაწილში, ღრუბლის ქვედა საზღვართან, ქარბორბალა ძაბრის ფორმაზეა გაფართოებული; ტანი ეშვება მიწის ზედაპირამდე, მის ქვედა ნაწილს, რომელიც უშუალოდ ზედაპირს ეხება, ამოტრიალებული ძაბრის ფორმა აქვს. ქარბორბალას სიმაღლემ შესაძლოა 800–1500 მეტრს მიაღწიოს. მასში ჰაერი, უფრო მეტად, საათის ისრის საპირისპიროდ მოძრაობს, სპირალურად ზევით იწევა და თან ისრუტავს მტვერს ან წყალს, მიწაზე დანგრეული საგნების ნარჩენებს. ჰაერის ძლიერი აღმავალი მდგენელების შემთხვევაში ჰაერის ბრუნვის სიჩქარემ შესაძოა მოაღწიოს 50–100 მ/წმ-ს და გამოიწვიოს კატასტროფული ნგრევა, რომელსაც ზოგჯერ ადამიანური მსხვერპლიც ახლავს თან. ამავე დროს, მისი გზის მახლობლად შესაძლოა ადგილი ჰქონდეს სრულად წყნარ ამინდს.
ქარბორბალას შიგნით ჰაერის წნევა მცირდება, ხდება წყლის ორთქლის კონდენსაცია, რაც ღრუბლის ჩამოწეულ ნაწილთან, მტვერთან, წყალთან და სხვადასხვა ნამტვერვთან ერთად ქარბორბალას ხილულს ხდის. მისი ღერძი ვერტიკალური, თუმცა ხშირად მოღუნული სახეც აქვს. ზღვის თავზე მისი სიმაღლე — რამდენიმე ათეული, ხმელეთზე კი რამდენიმე ასეული მეტრია. ქარბორბალას წარმოშობა განპირობებულია ატმოსფეროს დაბალ ფენებში მისი სტრატიფიკაციის დიდი ვერტიკალური ცვალებადობით. ხმელეთზე ის დამახასიათებელია წლის ცხელი დროისათვის, ჩვეულებრივ, კონტინენტურ ტროპიკულ ჰაერში, ან, მაგალითად, აშშ-ში მექსიკის ყურიდან დაბერილ ტროპიკულ ჰაერში. ქარბორბალა ჩვეულებრივ ჩნდება ციკლონის თბილ სექტორში ცივი ფრონტის წინ და გადაადგილდება იმავე მიმართულებით და სიჩქარით (10–20 მ/წმ), რითაც ციკლონი. გადის 40–60 კმ-ს, თან ახლავს ჭექა-ქუხილი, წვიმა და სეტყვა.
ხმელეთზე ქარბორბალას ზოგჯერ ეწოდება ტრომბი, აშშ-ში — ტორნადო.
ტორნადო
ტორნადო (< tornar — ტრიალი, ბრუნვა) — აშშ-ში გამოყენებული რეგიონული ტერმინი ქარბორბალას აღსანიშნავად. ყველაზე ხშირად ტორნადოს ადგილი აქვს კანზასის, არკანზასის, მისურის, ტენესის, ოკლაჰომის შტატებში, ტეხასის ჩრდილოეთ ოლქებში. ამ შტატებს „ტორნადოს ხეივანსაც“ უწოდებენ. აქ და მრავალ ქალაქში სახლები უზრუნველყოფილია ქარბორბალას საწინააღმდეგო თავშესაფრებით, დაყენებულია სირენები, რომლებიც ტორნადოს მოახლოებას აუწყებს. 1965 წლის აპრილში ერთდროულად 37 ტორნადო გაჩნდა (ძაბრის სიმაღლე 10 კმ-მდე, დიამეტრი 2 კმ), რომელთა სიჩქარე 300 კმ/სთ-ს შეადგენდა. კატასტროფამ ნგრევა მოიტანა 6 შტატში, დაშავდა 2500 ადამიანი, დაიღუპა 250.
რესურსები ინტერნეტში
სქოლიო
კლიმატოლოგია
Aragvi

Aragvi
The Aragvi and its basin are in Georgia on the southern slopes of the Caucasus Mountains. The river is long, and its basin covers an area of . The ground strata are mostly sandstone, slate, and limestone. The Zhinvali Dam and its 130 MW hydro-electric power station generate much of Georgia's power, and its construction in 1986 formed the Zhinvali Reservoir, upon whose north-western shores rises Ananuri castle with its 17th-century Church of the Assumption.
Confusion over name and course
Given its etymology (see below; the word simply means "river"), the exact course of the Aragvi River is the source of some confusion. The river has several important tributaries, all called "aragvi":
The Tetri Aragvi ("White Aragvi") flows from Gudauri down to the town of Pasanauri, where it is joined by the Shavi Aragvi ("Black Aragvi"), the main river of Gudamakari to the north-east. Together, these two rivers continue as, simply, "the Aragvi"; from Pasanauri, the Aragvi flows south-east to the Zhinvali Reservoir, where it is joined by the Pshav Aragvi (itself fed by the Khevsur Aragvi) before flowing south to merge with the Mtkvari by Mtskheta, Eastern Georgia's ancient capital just north of Tbilisi.
Etymology
See არაგვი for the origin of the name.
Use and infrastructure
The high dam by Zhinvali is one of the largest in Georgia. Besides generating up to 130 MW of electricity, the waters of the Aragvi feed down a pipe to provide drinking water in Tbilisi and to irrigate fields.
Gallery
Notes
Rivers of Georgia (country)
ორანჟის თავისუფალი სახელმწიფო

ორანჟის თავისუფალი სახელმწიფო წარმოადგენდა ბურების დამოუკიდებელ რესპუბლიკას სამხრეთ აფრიკაში, რომელიც მეცხრამეტე საუკუნის მეორე ნახევარში არსებობდა. შემდგომში ამ ტერიტორიას ეწოდებოდა მდინარე ორანჟის კოლონია, ხოლო სამხრეთ აფრიკის კავშირის შექმნის შემდეგ ის გახდა პროვინცია. ის დღევანდელი პროვინცია თავისუფალი შტატის წინამორბედია. მდებარეობდა მდინარეებს ორანჟი ვაალს შორის. მისი საზღვრების განსსაზღვრა დიდმა ბრიტანეთმა 1848 წელს, როდესაც რეგიონი გამოცხადდა მდინარე ორანჟის დამოუკიდებელი სახელმწიფოდ, და ექვემდებარებოდა ბრიტანეთს. მეფის წარმომადგენელი იჯდა ბლუმფონტეინში, რომელიც შემდგომში დედაქალაქად ჩამოყალიბდა.
ამ ტერიტორიის ჩრდილოეთით 1837 წელს ჩამოყალიბდა ვორტრეკერების სახელმწიფო ცენტრში ვინბურგით. ის შემდგომ შეუერთდა პოტჩეფსტრუმის სახელმწიფოს და მოგვიანებით გახდნენ ტრანსვაალის რესპუბლიკის ნაწილი.
1854 წლის 17 თებერვალს ტრანსვაალის მიერ დამოუკიდებლობის მიღების შემდეგ, 23 თებერვალს ბრიტანეთმა ორანჟის მდინარის დამოუკიდებელ სახელმწიფოს დამოუკიდებლობა აღიარა და მას ოფიციალურად ეწოდა ორანჟის თავისუფალი სახელმწიფო. ამერიკის შეერთებულმა შტატებმა და ორანჟის თავისუფალმა სახელმწიფომ ურთიერთ აღიარება მოახდინეს 1871 წელს.
სქოლიო
რესურსები ინტერნეტში
ორანჟის თავისუფალი სახელმწიფო YouTube- ზე
1854 წელს დაარსებული ქვეყნები
სამხრეთ აფრიკის რესპუბლიკის ისტორია
აფრიკის ყოფილი ქვეყნები
1902 წელს გაუქმებული ქვეყნები
თავისუფალი სახელმწიფო
თბილისის პატარა თეატრი

თბილისის პატარა თეატრი
პატარა თეატრი — კერძო თეატრი თბილისის ძველ უბანში, ერეკლე მეორის ქუჩაზე (N22). დააარსა მ. ასათიანმა 1959 წელს. მხატვარი ნ. ასათიანი. თეატრში იმართებოდა შემოქმედებითი საღამოები, მონოსპექტაკლები.
ლიტერატურა
თბილისის თეატრები
პერიარი

პერიარი (სიტყვასიტყვით „დიდი მდინარე“) — სიგრძით და პოტენციალური ჩამონადენით უდიდესი მდინარე ინდოეთის შტატ კერალაში. მდინარე ინდოეთის რამდენიმე დიდ ქალაქს მთელი წლის განმავლობაში სასმელი წყლით ამარაგებს. პერიარს მნიშვნელოვანი ადგილი უკავია კერალას ეკონომიკაშიც. ის იდუკის ჰიდროელექტროსადგურის მეშვეობით აწარმოებს შტატის ელექტროენერგიის უდიდეს ნაწილს და სამრეწველო რეგიონების უახლოესად მიედინება. გარდა იმისა, რომ მდინარის წყლის ნაწილი საყოფაცხოვრებოდ და სარწყავადაა განკუთვნილი, მას თევზჭერისათვისაც იყენებენ. ამ მიზეზების გამო მდინარეს კერალას „სიცოცხლის ხაზს“ უწოდებენ.
წარმოშობა და გზა
პერიარის მდინარის სიგრძეა 244 კილომეტრი, ხოლო ფართობი 5 398 კვადრატული კილომეტრი, აქედან 5 284 კმ² კერალაში მდებარეობს.
წყაროები
მდინარის კვების წყაროები დასავლეთ გატების მაღალ მთიანეთშია. სხვადასხვა ვერსიებით მისი სათავე კერალაში ან მის მეზობელ ტამილნადუშია. კერალას შტატი ინდოეთის უზენაესი სასამართლოს საშუალებით ცდილობდა დაემტკიცებინა, რომ პერიარის სათავეც და შესართავიც კერალაშია. სასამართლოში ამასვე ითხოვდა ტამილანდუ. მდინარის საკვები წყაროების უმეტესი ნაწილი პერიარის სახელმწიფო პარკის ტყეებში მდებარეობს. ტამილანდუს წარმომადგენლები ამტკიცებენ, რომ მდინარე სათავეს სივაგირის მთებში იღებს, რომელიც მათ შტატშია. თუმცა 2014 წელს ინდოეთის უზენაესმა სასამართლომ მიიღო გადაწყვეტილება, რომლის მიხედვითაც პერიარის სათავე არ არის ტამილანდუში.
აუზი
პერიარის აუზი მოიცავს 5 398 კვადრატულ კილომეტრს, რომლის უდიდესი ნაწილი კერალაში მდებარეობს. ის მოქცეულია ჩ.გ 9°15’30” და 10°21’00”, ა.გ. 76°08’38” და 77°24’32”-ს შორის. მდინარიე მიედინება იდუკის, ერნაკულამისა და თრისურის ადმინისტრაციულ ერთეულებში კერელას ტერიტორიაზე და კოიმბატორის რაიონში ტამილანდუში. მდინარის აუზს ლათინური შებრუნებული L-ის ფორმა აქვს. სიგრძე-სიგანის თანაფარდობა შესაბამისად არის 6:1. მდინარის აუზის უდიდესი ნაწილი ღრმა, ციცაბო ხეობებსა და მაღალმთიან რაიონებს უკავია.
კაშხლები
ჰიდროენერგეტიკული პროექტები
იდუკის კაშხალი კერალას უდიდესი ჰიდროენერგეტიკული რესურსია და პერიარიზე მდებარეობს. იდუკი უდიდესი კაშხალია საკუთარი სახის კაშხლებს შორის (კონკრეტულად, ორმაგი სიმრუდის პარაბოლური, წვრილ თაღოვან კაშხლებს შორის) აზიაში და სიდიდით მეორე მსოფლიოში. მისი გენერატორები 780 მეგავატის სიმძლავრისაა. კაშხლის სიმძლავრე მინიმალურია მუსონების დროს. იდუკი ასევე არის რეზერვუარი ცხელ ზაფხულში, როდესაც სხვა კაშხლებში წყლის დონე დაბალია.
მდინარეზე სხვა ჰიდროენერგეტიკული ობიექტებია, როგორიცაა პალივასალი, ჩენკულამი, პანიარი, ნერიამანგალამი და ქვემო პერიარი.
წყალსაცავები
პერიარიზე არის ისეთი მნიშვნელოვანი წყალსაცავები, როგორიცაა ბოტატანკეტუ, იდამალიარი, ქვემო პარიარი, მატუპეთი, ანაირანგალი, კუნდალა, პონმუდი, კალარკუტი, იდუკი, სენგულამი, კალარი, ერატაიარი და მულაპერიარი.
ამჟამად მდინარის საკმაოდ დიდი ნაწილი მძიმედაა დაბინძურებული. ინდუსტრიული ნარჩენები წალს ტოქსიკური ნივთიერებებით ავსებს. რომლებსაც სასიკვდილო მოქმედება ახასიეთებთ. ასეთებია: დიქლორდიფენილტრიქლორეთანი, ენდოსულფანი, ექვსვალენტიანი და სამვალენტიანი ქრომი, ტყვია, ციანიდი, ჰექსაქლორობენზინი.
სქოლიო
არაბეთის ზღვა
მდინარეები კერალაში
პირგის ბილინგვა

პირგის ბილინგვა — ორენოვანი წარწერა აღმოჩენილი 1964 წელს ტაძრის გათხრისას პირგიში(ახლანდელი იტალიის ტერიტორია). აღმოჩენა შედგება სამი ოქროს ფირფიტისგან. წარწერები შესრულებულია ცერეს მეფის მიერ დაახლოებით ძვ. წ. 500 წელს ფინიკიელი ღვთაებისთვის–ასტარტა.
რესურსები ინტერნეტში
მრავალენოვანი ტექსტები
ეტრუსკული ენა
ეტრსუკული ხელნაწერები
ფინიკიური ხელნაწერები
დენ ოსმანი

დენ ოსმანი, ცნობილი როგორც დენო (დ. 11 თებერვალი, 1963 — გ. 23 ნოემბერი, 1998) — ამერიკელი მეკლდეური და თოკით მხტომელი.
ბიოგრაფია
დენ ოსმანი დაიბადა 1963 წლის 11 თებერვალს დაიბადა ნევადას შტატის ქალაქ რენოში. დედა ევროპელი ჰყავდა, მამა კი იაპონელი. დენომ თორმეტი წლის ასაკში დაიწყო ცოცვა. სკოლის შემდეგ იოსემიტში გადავიდა საცოცად. დენი ძალიან სწრაფად ცოცავდა, ის მაღალ კლდეებზე წუთებში ადიოდა. ოსმანს აქვს დამყარებული მსოფლიო რეკორდი სწრაფად ცოცვაში-400 ფუტი 4 წუთში. დენომ ბევრი რთული მარშრუტი გაიარა დაცვის გარეშე. ის კლდის გარდა ყინულზეც ცოცავდა, ის ბევრ ჩანჩქერზე ასულა. მათ შორის ყველაზე რთული არწივის ჩანჩქერზე უთოკოთ ასვლა იყო. დენ ოსმანი მალე გადაერთო ცოცვიდან თოკით ხტომაზე. ის საუკეთესო თოკით მხტომელი იყო. მას საკუთარი მეთოდები და აღჭურვილობა ჰქონდა, რითიც 100-მდე ნახტომი შეასრულა. დენი თავის უდიდეს რეკორდს შეეწირა. 1998 წლის 23 ნოემბერს ის წავიდა თავისივე რეკორდის მოსახსნელად იოსემიტის კლდეზე. ის იქიდან ერთი თვის წინაც გადმოხტა. მაშინ დენმა 1050 ფუტი იფრინა და მიწიდან სულ რაღაც 90 ფუტზე გაჩერდა. მისი ეს რეკორდი რეკორდების წიგნში შევიდა. ახალი რეკორდის დასამყარებლად ის თავის მეგობარ - მაილზ დეიშერთან ერთად წავიდა. თოკი, რომლითაც დენი უნდა გადამხტარიყო უკვე ერთი თვე ეკიდა კლდეზე.
„თოკის ბოლომდე მივდივარ“ - ეუბნებოდა ის მაილზს და თოკს ზომავდა. დენის გამოთვლით ის 11 წამი იფრენდა და 1100 ფუტზე მეტს გაივლიდა. ის კლდის ნაპირას დადგა და გადახტა. დეიშერმა თოკის გაწყვეტის ხმა გაიგო, შემდეგ კი დენოს ყვირილი. ამ დღეს 35 წლის დენ ოსმანი ახალ რეკორდს შეეწირა. ეს იყო 1100 ფუტი. მას ამ ნახტომის შემდეგ „ელ კაპიტანიდან“ უნდოდა გადახტომა სადაც 2000 ფუტს იფრენდა.
დენ ოსმანს ერთი ქალიშვილი ჰყავდა - ემა, რომელიც მამამისის მსგავსად მცოცავი გახდა.
რესურსები ინტერნეტში
Article about Dan Osman in Outside Magazine
დაბადებული 1963
დაბადებული 11 თებერვალი
გარდაცვლილი 23 ნოემბერი
გარდაცვლილი 1998
მარჰანეცი

მარჰანეცი — ქალაქი უკრაინაში. მდებარეობს დნიპროპეტროვსკის ოლქში. 2013 წელს ქალაქის მოსახლეობა 48345 კაცს შეადგენდა.
სქოლიო
დნიპროპეტროვსკის ოლქის ქალაქები
სანტანა-დუ-პიაუი

სანტანა-დუ-პიაუი — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის სამხრეთ-აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პიკუსის შემადგენლობაში.
2010 წლის მონაცემებით, მოსახლეობა 4 917 ადამიანს შეადგენდა, მოსახლეობის სიმჭიდროვე 44.27 კმ²-ზე. ფართობი 111 062 კმ²-ია.
იხილეთ აგრეთვე
პიაუი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
Ranking decrescente do IDH-M dos municípios do Brasil
პიაუის შტატის მუნიციპალიტეტები
ძირა

ძირა — მსოფლიოში ერთ-ერთი ყველაზე პოპულარული სანელებელი. განსაკუთრებით გამოიყენება ლათინოამერიკულ, ჩრდილოაფრიკულ და თითქმის მთელ აზიურ სამყაროში.
მიუხედავად იმისა, რომ ძველ რომში ძირას საკმაოდ დიდი გამოყენება ჰქონდა, დღესდღეობით მას საკმაოდ იშვიათად ვხვდებით ევროპულ სამზარეულოში.
ქოლგოსანნი
სანელებლები
კატალონიური ნაგაზი

კატალონიური ნაგაზი — ძაღლის ჯიში, გამოყვანილი ესპანეთში XVIII საუკუნეში.
ეს ძაღლი, როგორც ჩანს, პორტუგალიურ ნაგაზს ენათესავება და ახლოსაა გრძელბალნიან პირენეულ ნაგაზთან. კატალონიური ნაგაზის სტანდარტი შეადგინეს 1929 წელს ორი ძაღლის ტაკასა და აირისის ექსტერიერის საფუძველზე. წვერ-ულვაშიანი, მხიარული და დამჯერი კატალონიური ნაგაზის პოპულარობა სულ უფრო მატულობს როგორც თავად კატალონიაში, ასევე მის ფარგლებს გარეთ. თუმცა ამ მუშა ძაღლის მოკლებალნიანი ვარიანტი — გოს დატურა სერდა (პერო დე პასტორ, ან კატალან დე პელო კორტო), დღესდღეობით იმდენად იშვიათია, რომ გაქრობა ემუქრება.
მცირე ზომების და ადვილად შეგუების უნარის წყალობით კატალონიური ნაგაზი კარგია ბინაში საცხოვრებლად, თუმცა ამ ჯიშის ზოგიერთი წარმომადგენელი დამოუკიდებელ ხასიათს ავლენს. გარდა ამისა, ზოგიერთ შემთხვევაში აღინიშნება მენჯ-ბარძაყის სახსრის დიპლაზია.
კატალონიურ ნაგაზს აქვს გრძელი, დატალღული ბალანი, რომლის შეფერილობა შეიძლება იყოს ხორბლისფერი, ნაცრისფერი—თეთრით, შავი, ჟღალი—თეთრით, შავი—ჟღალით, ვეფხვისებრი. ბალანს განსაკუთრებული მოვლა სჭირდება. კარგად უძლებს სიცივეს. ადვილად ეგუება ქალაქის პირობებს. ადვილად იწვრთნება. სჭირდება დამატებითი ფიზიკური დატვირთვა. ყურები გრძელი ბალნითაა დაფარული, მუქ ქარვისფერ თვალებს მეტყველი გამოხედვა ახასიათებთ.
რესურსები ინტერნეტში
კატალონიური ნაგაზი
მეცხვარე და მოდარაჯე ძაღლები
ესპანური წარმოშობის ძაღლის ჯიშები
რევაზ ანდრონიკაშვილი

რევაზ ანდრონიკაშვილი
რევაზ პაპუნას ძე ანდრონიკაშვილი — XVIII საუკუნის II ნახევარში ქართლ-კახეთის სამეფოს პოლიტიკური და სამხედრო მოღვაწე, ქიზიყის მოურავი 1754-1759 და 1770-1780.
თავი გამოიჩინა მოთარეშე ლეკთა წინააღმდეგ ბრძოლებში. 1766 ანდრონიკაშვილის და ქეთევანი გიორგი ბატონიშვილის (შემდეგში გიორგი XII) მეუღლე გახდა, რამაც განამტკიცა ანდრონიკაშვილის პოზიციები სამეფო კარზე. იგი დაუპირისპირდა პოლიტიკურ დაჯგუფებას, რომელსაც დარეჯან დედოფალი ედგა სათავეში. 1780 დარეჯანის ინიციატივით ანდრონიკაშვილს ჩამოართვეს ქიზიყის მოურავობა. ანდრონიკაშვილი თავგამოდებით იბრძოდა სამეფო ტახტზე თავისი სიძის გიორგის ასაყვანად. არსებობს ცნობა, რომ ანდრონიკაშვილმა 1795 კრწანისის ბრძოლაში მონაწილეობა არ მიაღებინეს ქიზიყელთა რაზმს, რამაც არსებითი გავლენა იქონია ბრძოლის შედეგზე.
ლიტერატურა
ტუხაშვილი ლ., ქსე, ტ. 1, გვ. 451, თბ., 1975
ქართველი პოლიტიკოსები
ქართველი სამხედრო მოღვაწეები
რ
Boyat, Aghjabadi

Boyat, Aghjabadi
Boyat (also, Boyad and Bayat) is a village and municipality in the Aghjabadi Rayon of Azerbaijan with a population of 1,662.
References
Populated places in Aghjabadi District
სტაფილოვო (ვოლოგდის ოლქი)

სტაფილოვო (ვოლოგდის ოლქი)
სტაფილოვო — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ზადნესელსკის სასოფლო დასახლების შემადგენლობაში, მოსახლეობა 2002 წლის მონაცემებით 51 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
კიმონი

კიმონი (დ. ძვ. წ. 504 – გ. ძვ. წ. 449) — ბერძენ-სპარსელთა ომების პერიოდის ათენელი პოლიტიკური მოღვაწე და მხედართმთავარი. წარმოშობით იყო ფილაიდების დიდგვაროვანი საგვარეულოდან, მილტიადეს ვაჟი. იღწვოდა ერთის მხრივ ათენის მპყრობელური პოლიტიკის სამსახურში, ხოლო მეორეს მხრივ არისტოკრატიული ორიენტაციის სპარტისაკენ მიპყრობისათვის (ლაკონოფილი იყო). 478–477 წლებში მონაწილეობდა პავსანიას მეთაურობით სპარსელების წინააღმდეგ შავი ზღვის სრუტეებსა და კუნძულ კვიპროსთან განხორციალებულ სამხედრო მოქმედებებში. 476 წელს დაიპყრო სპარსელთა ციხესიმაგრე ეიონი თრაკიის სანაპიროზე, 469 წელს მდინარე ევრიმედონტის შესართავთან (მცირე აზიის სამხრეთი სანაპირო) გაანადგურა სპარსელთა არმია. მონაწილეობდა დელოსის კავშირის შექმნაში (478/477). 466–465 წლებში დაიმორჩილა ათენს განდგომილი კუნძული თასოსი. თუმცა აჯანყებული მესენიის წინააღმდეგ სპარტისათვის აღმოჩენილი წარუმატებელი დახმარების შემდეგ იგი განდევნეს ათენიდან და დიდი ხნის განმავლობაში იყო დევნილი (პლუტარქეს მიხედვით, 5 წელი ან, როგორც თანამედროვე მკვლევრები ვარაუდობენ, 10 წელი — 461-დან 451-მდე). დევნილობიდან დაბრუნების შემდეგ მეთაურობდა საზღვაო ექსპედიციას სპარსელების წინააღმდეგ, რომლის დროსაც დაიპყრო კუნძული კვიპროსი, მაგრამ მალევე ქალაქ კიტიონის ალყის დროს მიღებული ჭრილობით გარდაიცვალა.
სქოლიო
დაბადებული ძვ. წ. 504
გარდაცვლილი ძვ. წ. 449
ძველი ბერძენი მხედართმთავრები
ჰიდროქსიდი

ჰიდროქსიდი
ჰიდროქსიდები (ჰიდროჟანგები) ეს არის ქიმიური ელემენტების ოქსიდების ნაერთები წყალთან.
ცნობილია თითქმის ყველა ქიმიური ელემენტის ჰიდროქსიდი; ზოგიერთი მათგანი ბუნებაში მინერალის სახით გვხვდება.
ჰიდროქსიდი — ქიმიაში, ეს არის ორ ატომიანი იონი OH−, რომელიც შედგება ჟანგბადისა და წყალბადისაგან. როგორც წესი მიიღება ფუძეების დისოციაციის მეთოდით. ჰიდროქსიდი არის ერთ ერთი უმარტივესი მრავალატომიანი იონი.
კლასიფიკაცია
იმისდა მიხედვით თუ როგორი ტიპისაა შესაბამისი ოქსიდი ფუძე, მჟავა თუ ამფოტერული განასხვავებენ:
ფუძე ჰიდროქსიდები (ფუძე) - ჰიდროქსიდები, რომლებიც ამჟღავნებენ ფუძის თვისებები (მაგალითად, კალციუმის ჰიდროქსიდი Ca(ОН)2, კალიუმის ჰიდროქსიდი KOH, ნატრიუმის ჰიდროქსიდი NaOH და სხვა.);
მჟავა ჰიდროქსიდები (ჟანგბადიანი მჟავეები) — ჰიდროქსიდები რომლებიც ამჟღავნებენ მჟავა თვისებებს (მაგალითად, აზოტმჟავა HNO3, გოგირდმჟავა H2SO4, გოგირდოვანი მჟავა H2SO3 და სხვა.)
ამფოტერული ჰიდროქსიდები, პირობებიდან დამომდინარე ზოგჯერ ფუძე თვისებებს ამჟღავნებენ ზოგჯერ მჟავის თვისებებს. (მაგალითად, ალუმინის ჰიდროქსიდი Al(ОН)3, თუთიის ჰიდროქსიდი Zn(ОН)2).
ტერმინი «ჰიდროქსიდი» ხშირად გამოიყენება მხოლოდ ფუძე ან ამფოტერული ჰიდროქსიდების მიმართ.
იხილეთ აგრეთვე
ტუტე
ფუძე
ლიტერატურა
ჰიდროქსიდები
ტუტეები
მერშეპსესრა ინი

მერშეპსესრა ინი — ძველი ეგვიპტელი მეფე (ფარაონი) მეცამეტე დინასტიიდან, რომელიც მეფობდა მეორე გარდამავალი პერიოდის დროს. დერელ ბეიკერის მიხედვით მერშეპსესრა ინი იყო მეცამეტე დინასტიის ორმოცდამეექვსე ფარაონი. ცნობილია, რომ იგი მართავდა ზემო ეგვიპტე, თუმცა უცნობია მისი მმართველობის თარიღი და ხანგრძლივობა.
რესურსები ინტერნეტში
ეგვიპტის მეცამეტე დინასტია
მეცამეტე დინასტიის ფარაონები
ეგვიპტის ფარაონები
ეგვიპტის მეცამეტე დინასტიის ფარაონები
ატაუალპას კანტონი

ატაუალპას კანტონი
ატაუალპა — კანტონი ეკვადორში, ელ-ოროს პროვინციაში. ადმინისტრაციული ცენტრია ქალაქი პაჩა. 2001 წლის აღწერის მონაცემებით მოსახლეობა 5 479 ადამიანს შეადგენდა.
სქოლიო
ელ-ოროს პროვინციის კანტონები
ბაჩო მიდის ბებიასთან

ბაჩო მიდის ბებიასთან — ქართული ანიმაციური ფილმი. გადაღებულია კინოსტუდია „ქართულ ფილმის“ მიერ 1979 წელს. ანიმაციური ფილმი 2 ნაწილიანია.
სიუჟეტი
ფილმი მოგვითხრობს, თუ როგორ მიახვედრებენ ბაჩო და მისი მეგობრები უქნარა ბიჭს შრომისა და მეგობრობის ფასს.
ფილმზე მუშაობდნენ
დამდგმელი რეჟისორი: კარლო სულაკაური
სცენარის ავტორები: ოტია იოსელიანი, კარლო სულაკაური
დამდგმელი ოპერატორი: შოთა კილაძე﻿
დამდგმელი მხატვრები: მერაბ ციცქიშვილი, კ. იმერლიშვილი﻿
ანიმატორი: შალვა რაზმაძე﻿
კომპოზიტორი: შოთა მილორავა
თოჯინების ავტორები: გენადი ლუტინსკი, ლილიანა ლუტინსკა
რესურსები ინტერნეტში
ქართული ანიმაციური ფილმები
1979 წლის ანიმაციური ფილმები
სატოვჩა

სატოვჩა — სოფელი ბულგარეთში. 2010 წლის აღწერის მონაცემებით მოსახლეობა შეადგენს 2021 კაცს.
ბულგარეთის სოფლები
Solenopsis latastei

Solenopsis latastei — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
Sedecion of Byzantium

Sedecion of Byzantium
Sedecion (Greek: Σεδεκίων), (? – 114) was a bishop of Byzantium. He succeeded Bishop Plutarch in 105, and served in that office for nine years until 114. He was in office during Emperor Trajan's persecution of the Christians.
References
2nd-century Romans
2nd-century Byzantine bishops
Sedecion
Lasioglossum lampronotum

Lasioglossum lampronotum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
იხილეთ აგრეთვე
Lasioglossum-ის სახეობების სია
სქოლიო
lampronotum
ელექტრული ლოქო

ელექტრული ლოქო — თევზი ლოქოსებრთა ოჯახისა. გავრცელებულია მდინარე ნილოსსა და დასავლეთ აფრიკის მდინარეებში. სხეულის სიგრძე 30-50, იშვიათად 100 სმ აღწევს. აქვს პატარა თვალები, ვიწრო ლაყუჩის ნაპრალები, ელექტრული ორგანოები, რომლებიც 360 ვ-მდე ელექტროდენის იმპულსებს წარმოქმნიან. იკვებება პატარა თევზებით.
ლიტერატურა
ლოქოსებრნი
fr:Poisson-chat électrique
საქართველოს პარლამენტის მერვე მოწვევის დეპუტატები

საქართველოს პარლამენტის მერვე მოწვევის დეპუტატები — საქართველოს პარლამენტის წევრები 2012–2016 წლებში, მე-8 მოწვევის პარლამენტში.
დეპუტატების სია
რესურსები ინტერნეტში
საქართველოს პარლამენტის მერვე მოწვევის წევრები